कांग्रेस का भी प्रदर्शन इस चुनाव में बहुत खराब रहा और उसे केवल चार सीटें प्राप्त हुई हैं, जबकि झामुमो तथा भाकपा को भी महज एक-एक सीट ही प्राप्त हुई है. राजद के वरिष्ठ नेता और बिहार विधान परिषद के पूर्व सभापति रघुवंश प्रसाद सिंह के अनुसार, ‘‘संवैधानिक प्रावधानों के अनुसार राजद के पास विपक्षी पार्टी के दर्जा के लिए जरूरी विधायकों की संख्या नहीं है. यह स्थिति बिहार में पहली बार बनी है, इसलिए ऐसी स्थिति में अन्य राज्यों और संसद की विधायी परंपराओं के अनुसार निपटना होगा.’’